**Pašvaldības atbalsta piešķiršanas kārtība pirmsskolas izglītības pakalpojuma nodrošināšanai bērnam privātajā izglītības iestādē**

Pašvaldības atbalstu piešķir, pamatojoties uz vecāka iesniegumu.

Pašvaldības atbalsta apmēru vienam bērnam mēnesī pirmsskolas izglītības pakalpojuma nodrošināšanai privātajā izglītības iestādē aprēķina atbilstoši normatīvajos aktos noteiktajai metodikai un publicē tīmekļa vietnē www.olaine.lv. Pašvaldības atbalsta apmēru nosaka katram budžeta gadam ar Olaines novada domes lēmumu - privātajām izglītības iestādēm atbalsta apmēru nosaka:

* **bērniem vecumā no pusotra gada līdz četriem gadiem – 2024.gadā 413,82** **EUR mēnesī**;
* **obligātās izglītības sagatavošanas vecumā – 2024. gadā 285,72** **EUR mēnesī**.

Lēmumu par atbalsta piešķiršanu vai tās atteikumu uz komitejas atzinuma pamata paraksta Amatpersona. Lēmumā norāda termiņu uz kādu atbalsts tiek piešķirts. Par pieņemto lēmumu informē privāto izglītības iestādi, vecāku un pašvaldības grāmatvedību.

31

Ja bērns, kura dzīvesvieta un viena vecāka dzīvesvieta deklarēta Olaines novada administratīvajā teritorijā, apgūst pirmsskolas izglītības programmu citas pašvaldības teritorijā reģistrētā privātā izglītības iestādē, tad iesniegumu par pašvaldības atbalsta piešķiršanu vecāks iesniedz Pašvaldībā, iesniedzot to personīgi vai elektroniski parakstītu ar drošu elektronisko parakstu.

32

Pašvaldības atbalstu piešķir pie šādiem nosacījumiem:

* + bērnam un vismaz vienam likumiskajam pārstāvim dzīvesvieta ir deklarēta Olaines novada administratīvajā teritorijā;
  + bērns ir sasniedzis pusotra gada vecumu, bet ne ātrāk par datumu, kad ir saņemts likumiskā pārstāvja iesniegums Pašvaldībā;
  + bērnam Pašvaldības noteiktajā kārtībā ir reģistrēts pieteikums pirmsskolas izglītības programmas apguvei Iestādē un pieteikumā norādītais vēlamais mācību uzsākšanas laiks ir pagājis;
  + bērnam reģistrētajā pieteikumā pirmsskolas izglītības programmas apguvei nav atzīmēts, ka pagaidām piedāvājumu pirmsskolas izglītības pakalpojumam no Iestādes nevēlas saņemt;
  + bērns nav bijis iekļauts pretendentu sarakstā uzņemšanai Iestādē pirmsskolas izglītības programmas apguvei vai bērns ir iekļauts pretendentu sarakstā un uzsāks pirmsskolas izglītības programmas apguvi no kārtējā gada 1. septembra, par ko Iestāde noslēgusi līgumu par bērnam sniedzamajiem pakalpojumiem ar bērna likumisko pārstāvi;
  + bērns Valsts izglītības informācijas sistēmā nav un arī iepriekš nav bijis reģistrēts kā Iestādes izglītojamais, kas apgūst pirmsskolas izglītības programmu;
  + ir noslēgts līgums par pirmsskolas izglītības pakalpojuma nodrošināšanu starp bērna likumisko pārstāvi un privāto izglītības iestādi vai privāto bērnu uzraudzības pakalpojumu sniedzēju;
  + izvēlētais bērnu uzraudzības pakalpojuma sniedzējs nav bērna likumiskais pārstāvis;
  + bērns ir uzņemts privātajā izglītības iestādē un reģistrēts Valsts izglītības informācijas sistēmā normatīvajos aktos noteiktajā kārtībā.

33

Pašvaldības atbalsts netiek piešķirts par dienām, kad bērns bez attaisnojoša iemesla neapmeklē privāto izglītības iestādi. Šādā gadījumā pašvaldības līdzfinansējumu aprēķina proporcionāli dienu skaitam, kad bērns ir apmeklējis privāto izglītības iestādi. Par attaisnojošu iemeslu saistošo noteikumu izpratnē uzskatāma bērna prombūtne veselības stāvokļa dēļ, ko apliecina ārsta izziņa, vai citi gadījumi, par kuriem vecāks rakstiski informējis privāto izglītības iestādi pirms plānotās prombūtnes, kas kopumā nav ilgāka par 60 kalendāra dienām kalendāra gada laikā.

34

Pašvaldības atbalsta piešķiršana tiek pārtraukta un līgums par pirmsskolas izglītības pakalpojuma nodrošināšanu tiek izbeigts, ja:

* + bērnu uzņem Iestādē vai citas pašvaldības pirmsskolas izglītības iestādē;
  + bērnam un vienam likumiskajam pārstāvim dzīvesvieta vairs nav deklarēta Olaines novada administratīvajā teritorijā;
  + bērnu atskaita no privātās izglītības iestādes;
  + izbeidz līgumu starp privāto izglītības iestādi un bērna likumisko pārstāvi par pirmsskolas izglītības programmas apguves īstenošanu vai saņemts bērna likumiskā pārstāvja iesniegums par līguma pārtraukšanu;
  + izbeidz līgumu starp privāto bērnu uzraudzības pakalpojuma sniedzēju un likumisko pārstāvi;
  + privātā izglītības iestāde ir likvidēta vai tās darbība ir pārtraukta;
  + citos normatīvajos aktos noteiktajos gadījumos.

35

Atbalstu bērnu uzraudzības pakalpojuma sniedzējam piešķir tikai vienu reizi. Gadījumā, ja bērnam nodrošināta vieta Iestādē un likumiskais pārstāvis no vietas atsakās, atbalstu pārtrauc.35

Ja likumiskais pārstāvis rakstiski atsakās no piešķirtās vietas Iestādē, kurā viņa bērns ir reģistrēts uzņemšanai, un bērns turpina apgūt pirmsskolas izglītības programmu privātajā izglītības iestādē, Pašvaldība turpina sniegt atbalstu. 36